《早自栖霞过燕子矶钟放舟返城》
明代·李孙宸

罢眺栖霞出紫霄，又扶筇杖陟岧峣。烟云未改峰头色，林水兼谐濠上招。

雁阵远摇芦渚影，龙吟不动海门潮。流连莫厌频呼酒，明月波心待晚桡。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。